smcproject/ml-wiki-sentences huggingface dataset:
സിനിമകൾ വർഷം സിനിമ കഥാപാത്രം ഭാഷ കുറിപ്പുകൾ 2012 യക്ഷി, ഫെയ്ത്ത്ഫുള്ളി യുവേഴ്‌സ് Nagayakshi Malayalam 2013 മി. ബീൻ Neetha Malayalam 2013 നീലാകാശം പച്ചക്കടൽ ചുവന്ന ഭൂമി Fatima Malayalam 2013 ക്രൊക്കഡൈൽ ലവ സ്റ്റോറി Nithya Malayalam 2014 Aalamaram Malarkodi Tamil 2014 Vundile Manchi Kalam Mundu Munduna Ujjwala Telugu 2014 8 : 20 Malayalam 2016 Preethiyalli Sahaja Kannada 2018 Rajavin Paarvai Raniyin Pakkam Tamil ടെലിവിഷൻ വർഷം പരമ്പര കഥാപാത്രം ഭാഷ ചാനൽ Ref 2015 ശിവകാമി Malayalam Surya TV 2016–2018 ആത്മസഖി Dr.Nanditha a.k.a.Nandu / Indu Malayalam Mazhavil Manorama 2016 രാജാ റാണി Shailaja a.k.a. Sailu Telugu MAA TV
Thooval sparsham.
Sreya Nandini.
Malayalam.
Asianet അവലംബം ↑ http://www.newindianexpress.com/entertainment/tamil/I-Hope-to-Do-a-Role-Like-Queen-Someday/2014/10/15/article2477971.ece ↑ http://timesofindia.indiatimes.com/entertainment/malayalam/movies/news/Avanthika-Mohan-heads-to-Kollywood/articleshow/18528802.cms ↑ http://www.thehindu.com/todays-paper/tp-features/tp-cinemaplus/etcetera/article5643711.ece ↑
അവയവം മാറ്റിവയ്ക്കൽ ഇംഗ്ലീഷ് വിലാസം https://ml.wikipedia.org/wiki/Organ_transplantation അവയവം മാറ്റിവയ്ക്കൽ (1968)
സ്വീകർത്താവിൻറെ ഇല്ലാതായതോ ഉപയോഗശൂന്യമായതോ ആയ ഒരു അവയത്തിനു പകരം മറ്റൊരു ശരീരത്തിൽ നിന്നോ അല്ലെങ്കിൽ സ്വന്തം ശരീരത്തിൽ നിന്നോ എടുത്തു വയ്ക്കുന്നതിനാണ് അവയവയം മാറ്റിവയ്ക്കൽ എന്ന് പറയുന്നത്.
സ്വന്തം ശരീരത്തിൽ നിന്ന് തന്നെ മാറ്റിവയ്ക്കുന്നതിനു ഓട്ടോഗ്രാഫ്റ്റ് എന്ന് പറയുന്നു.
മറ്റു ശരീരത്തിൽ നിന്നുള്ളത്തിനു അലോഗ്രാഫ്റ്റ് എന്നും പറയുന്നു.
അലോഗ്രാഫ്റ്റ് ജീവനുള്ള ശരീരത്തിൽ നിന്നോ മരിച്ച ശരീരത്തിൽ നിന്നോ അവയവം സ്വീകരിച്ചു ചെയ്യാവുന്നതാണ്.
സാധാരണമായി മാറ്റിവയ്ക്കപെടുന്ന വിവിധ അവയവങ്ങൾ ഇവയൊക്കെ ആണ്.
കണ്ണുകൾ, വൃക്കകൾ, കരൾ, ഹൃദയം, മദ്ധ്യകർണത്തിലെ ഓസിക്കിളുകൾ എന്ന അസ്ഥികൾ, മജ്ജ, ശ്വാസകോശം, പാൻക്രിയാസ്, മുഖവും കൈകാലുകളും ലിംഗവും പോലെയുള്ള ശരീരഭാഗങ്ങൾ, ത്വക്ക്.
അവയവയ മാറ്റിവയ്ക്കൽ വൈദ്യമേഖലയിൽ തന്നെ ഏറ്റവും സങ്കീർണവും വെല്ലുവിളി ഉയർത്തുന്നതുമാണ്.
അവയവം സ്വീകർത്താവ് നിരസിക്കുന്നതാണ് പ്രധാന വെല്ലുവിളി.
സ്വീകർത്താവിന്റെ ശരീരത്തിലെ പ്രതിരോധ ശക്ത്തി പുതിയ അവയവത്തെ ഒരു അപകടം ആയി കരുതി നിരാകരിക്കാൻ ശ്രമിച്ചു കൊണ്ടേയിരിക്കും.
ചില സാഹചര്യങ്ങളിൽ മാറ്റി വച്ച അവയവം തിരിചെടുക്കേണ്ട അവസ്ഥ വരാം.
ജനിതകപരമായോ, വംശപരമായോ മറ്റെന്തെങ്കിലും തരത്തിലോ ഇണങ്ങിയ ആൾക്കാർ തമ്മിൽ അവയവ ദാനം നടത്തുന്നത് വഴി നിരാകരണം ഒരു പരിധി വരെ തടയാം.
പല തരാം മാറ്റിവയ്ക്കൽ ഓട്ടോഗ്രാഫ്റ്റ്
ഒരേ ശരീരത്തിൽ തന്നെ ഒരിടത്തു നിന്നും മറ്റൊരിടത്തേയ്ക്ക്‌ കലകളെ മാറ്റിവയ്ക്കുന്നതിനാണ് ഓട്ടോഗ്രാഫ്റ്റ് എന്ന് പറയുന്നത്.
വീണ്ടും വളർന്നു വരാവുന്ന കലകൾ, മറ്റൊരിടത്ത് കല അത്യാവശ്യമാവുന്ന സാഹചര്യങ്ങൾ, അധികമുള്ള കലകൾ എന്നീ സാഹചര്യങ്ങളിൽ ആണ് ഇവ നടത്താറ്.
ചില സമയത്ത് കലകൾ മാറ്റുകയും അവയോ അല്ലെങ്കിൽ ശരീരത്തെയോ ചികില്സിച്ചതിനു ശേഷം തിരിച്ചു ചേർക്കുകയും ചെയ്യാറുണ്ട്.
അലോഗ്രാഫ്റ്റ്
മറ്റൊരു ശരീരത്തിൽ നിന്നും അവയവം എടുത്തു ജനിതകമായ സാമ്യതകൾ ഇല്ലാത്ത വേറൊരു ശരീരത്തിൽ ചേർക്കുന്നതിനെ അലോഗ്രാഫ്റ്റ് എന്ന് വിളിക്കാം.
ജനിതക വ്യതിയാനങ്ങൾ ഉള്ളത് കാരണം അവയവം സ്വീകരിക്കുന്ന ശരീരം അവയവത്തെ ഒരു അപകടം ആയി കാണുകയും രോഗപ്രതിരോധവ്യവസ്ഥ ഉണർത്തി അതിനെ നിരാകരിക്കാൻ ശ്രമിക്കുകയും ചെയ്യും.
നിരാകരിക്കാനുള്ള സാധ്യത റിയാക്റ്റീവ് ആൻറിബോഡി പാനൽ എന്നൊരു പരീക്ഷണത്തിലൂടെ മനസ്സിലാക്കാവുന്നതാണ് ഐസോഗ്രാഫ്റ്റ്
ജനിതകമായി സാമ്യതകൾ ഉള്ള ഇരട്ടകളിലും മറ്റും നടത്തുന്ന ആലോഗ്രാഫ്റ്റിനെ ഐസോഗ്രാഫ്റ്റ് എന്ന് വിളിക്കാം.
ജീവശാസ്ത്ര പരമായി  ആലോഗ്രാഫ്റ്റ് തന്നെയെങ്കിലും ഐസോഗ്രാഫ്റ്റ് ചെയ്യുമ്പോൾ നിരാകരണ സാധ്യത ഇല്ല കസീനോഗ്രാഫ്റ്റ്
ഒരു വർഗ്ഗത്തിൽ നിന്നും വേറൊരു വർഗത്തിലെക്കുള്ള അവയവ മാറ്റം ആണ് കസീനോഗ്രാഫ്റ്റ്.
നിരാകരനത്തിന്റെ സാധ്യത വളരെ കൂടുതൽ ആയതിനാലും രോഗപ്രതിരോധ ശേഷികൽ തമ്മിൽ ബന്ധമില്ലാത്തതിനാലും വളരെ അപകടം നിറഞ്ഞ പ്രവർത്തിആണ് കസീനോ ഗ്രാഫ്റ്റ് മാറ്റിവയ്ക്കാവുന്ന വിവിധ അവയവങ്ങളും കലകളും മാറിടം ഹൃദയം (മരിച്ച ദാതാവ്‌ മാത്രം) ശ്വാസകോശം (മരിച്ച ദാതാവ്‌ മാത്രം) ഉദരം വൃക്ക (മരിച്ച ദാതാവ്) കരൾ (മരിച്ച ദാതാവ്) ആഗ്നേയഗ്രന്ഥി (മരിച്ച ദാതാവ്) കുടൽ (മരിച്ച ദാതാവ്) ഉദരം  (മരിച്ച ദാതാവ്) വൃഷണങ്ങൾ  (മരിച്ച ദാതാവ്) കലകൾ, കോശങ്ങൾ, ദ്രവങ്ങൾ കൈ കോർണിയ ചർമ്മം പാൻക്രിയാസിലെ ഐലറ്റ് കോശങ്ങൾ അസ്ഥിമജ്ജ രക്തം രക്ത നാഡികൾ അസ്ഥി അവലംബങ്ങൾ
അവയവദാനം ഇംഗ്ലീഷ് വിലാസം https://ml.wikipedia.org/wiki/Organ_donation ഇംഗ്ലീഷ് വിലാസം https://ml.wikipedia.org/wiki/Organ_donation
ശരീരകലകളും അവയവങ്ങളും ജീവനുള്ളതോ മറിച്ചോ ആയ ഒരു മനുഷ്യ ശരീരത്തിൽ നിന്നും ജീവനുള്ള ഒരാളുടെ ശരീരത്തിലേക്ക് ശസ്ത്രക്രിയ വഴി മാറ്റി സ്ഥാപിക്കുന്ന പ്രവർത്തി.
മാറ്റിവയ്ക്കാവുന്ന വിവിധ അവയവങ്ങളും കലകളും കണ്ണുകൾ വൃക്കകൾ കരൾ ഹൃദയം മദ്ധ്യകർണത്തിലെ ഓസിക്കിളുകൾ എന്ന അസ്ഥികൾ മജ്ജ ശ്വാസകോശം പാൻക്രിയാസ് മുഖവും കൈകാലുകളും ലിംഗവും പോലെയുള്ള ശരീരഭാഗങ്ങൾ ത്വക്ക്
മനുഷ്യശരീരത്തിൽ എട്ടു പേർക്ക് എങ്കിലും ജീവൻ നിലനിർത്താനുള്ള പ്രധാന അവയവങ്ങളുണ്ട് .
വീണ്ടും ഉപയോഗിക്കാവുന്ന മുപ്പതിലേറെ ശരീര ഭാഗങ്ങൾ വേറെയും .
വിദേശ രാജ്യങ്ങളിൽ പലയിടത്തും സർക്കാർ തലത്തിൽ അവയവ ബാങ്ക് സംവിധാനമുണ്ട് .
മസ്തിഷ്ക മരണം സംഭവിക്കുന്നവരുടെ അവയവങ്ങൾ ശേഖരിച്ചു നൽകുന്ന ഈ മാതൃക തമിഴ്നാടും ആന്ധ്രാപ്രദേശും നടപ്പാക്കുന്നു.
കേരള സർക്കാർ നിയോഗിച്ച കമ്മീഷൻ ,തമിഴ്നാട് മാതൃക പഠിച്ചു രൂപീകരിച്ച പദ്ധതിയാണ് "മൃതസഞ്ജീവനി" .
അവയവദാനതിനു സന്നദ്ധരായവരുടെ സമ്മത പത്രം ശേഖരിക്കുകയാണ് ആദ്യ ഘട്ടം.
===നിയമവശങ്ങൾ=== നൈതികത സംബന്ധിച്ച വിഷയങ്ങൾ വധശിക്ഷയ്ക്കു വിധിക്കപ്പെട്ടവരുടെ അവയവങ്ങൾ ഉപയോഗിക്കൽ അവലംബം പുറത്തേയ്ക്കുള്ള കണ്ണികൾ മലയാളമനോരമയുടെ സമ്മതപത്രം ഇവിടെനിന്നും Archived 2012-12-24 at the Wayback Machine .
ഡൌൺലോഡ് ചെയ്യാം.
അവബായി ബോമാൻജി വാഡിയ ഇംഗ്ലീഷ് വിലാസം https://ml.wikipedia.org/wiki/Avabai_Bomanji_Wadia
ശ്രീലങ്കയിൽ ജനിച്ച ഒരു ഇന്ത്യൻ സാമൂഹികപ്രവർത്തകയും എഴുത്തുകാരിയുമാണ് അവബായി ബോമാൻജി വാഡിയ (18 സെപ്റ്റംബർ 1913 - 11 ജൂലൈ 2005) ലൈംഗികാരോഗ്യവും കുടുംബാസൂത്രണവും പ്രോത്സാഹിപ്പിക്കുന്നതിനായി പ്രവർത്തിക്കുന്ന രണ്ട് സർക്കാർ സംഘടനകൾ, അന്തർദ്ദേശീയ ആസൂത്രിത പേരന്റ്ഹുഡ് ഫെഡറേഷൻ, ഫാമിലി പ്ലാനിംഗ് അസോസിയേഷൻ ഓഫ് ഇന്ത്യ എന്നീ സംഘടനകളുടെ സ്ഥാപകയുമാണ് ഇവർ.
1971 -ൽ ഭാരത സർക്കാർ ഇന്ത്യയിലെ ഏറ്റവും മികച്ച നാലാമത്തെ  സിവിലിയൻ ബഹുമതിയായ പത്മശ്രീ നൽകി ആദരിച്ചു.
ഗുജറാത്തിലെ വേരുപിടിച്ച സമ്പന്നവും പാശ്ചാത്യവൽക്കരിക്കപ്പെട്ടതുമായ പാഴ്സി കുടുംബത്തിലെ അംഗമായ അവബായ് 1913 സെപ്റ്റംബർ 18 ന് കൊളംബോയിലെ ബ്രിട്ടീഷ് സിലോണിൽ ( ശ്രീലങ്ക ) ജനിച്ചു.
പിതാവ്, ദാറാബ്ജി മുഞ്ചേരി, ഒരു നല്ല ഷിപ്പിംഗ് ഓഫീസറായിരുന്നു, അമ്മ പിറോജ്ബായ് അർസിവാല മേത്ത വീട്ടമ്മയും ആയിരുന്നു.
കൊളംബോയിൽ പ്രാഥമിക വിദ്യാഭ്യാസത്തിനു ശേഷം 1928-ൽ അവബായി ഇംഗ്ലണ്ടിലേക്ക് താമസം മാറി.
ലണ്ടനിലുള്ള ബ്രോണ്ടെസ്ബറിയിലും കിൽബേൺ ഹൈസ്കൂളിലുമായിരുന്നു അവരുടെ വിദ്യാഭ്യാസം.
1932-ൽ ഇൻസ് ഓഫ് കോർട്ടിൽ ചേർന്ന അവബായി 1934-ൽ ഒരു അഭിഭാഷകയായി ചേർന്ന് ബാർ പരീക്ഷകളിൽ വിജയം നേടിയ ആദ്യ ശ്രീലങ്കൻ വനിതയായി.
ലണ്ടൻ ഹൈക്കോടതിയിൽ ഒരു വർഷം (1936-37) അവർ പരിശീലനം നേടി.
ഒരു നിയമവിദ്യാർത്ഥിയെന്ന നിലയിൽ, ബ്രിട്ടീഷ് കോമൺവെൽത്ത് ലീഗിന്റെയും ഇന്റർനാഷണൽ അലയൻസ് ഓഫ് വിമൻസിന്റെയും ഭാഗമായിരുന്നു കൊണ്ട് നിരവധി റാലികളിലും പിക്കറ്റിങ് പരിപാടികളിലും അവർ പങ്കെടുത്തു.
സ്വാതന്ത്ര്യസമര പ്രസ്ഥാനത്തിലെ മഹാത്മാഗാന്ധി , മുഹമ്മദ് അലി ജിന്ന , ജവഹർലാൽ നെഹ്രു തുടങ്ങിയ വിവിധ നേതാക്കൾ ഇംഗ്ലണ്ട് സന്ദർശിക്കുന്ന അവസരത്തിൽ അവർ കൂടികാഴ്ചകൾ നടത്തുകയും ചെയ്തിരുന്നു ജൂനിയർ വക്കീലിന്റെ ഒരു തസ്തികയിലേക്ക് അവരെ നിയമിച്ചപ്പോൾ ഈ അസോസിയേഷനുകൾ അവർക്കു എതിരായി നിന്നു.
രണ്ട് വർഷം കഴിഞ്ഞപ്പോൾ ഇംഗ്ലണ്ടിൽ തിരിച്ചെത്തിയ അവർ 1939-ൽ കൊളംബോയിലേക്ക് മടങ്ങി.
സുപ്രീംകോടതിയിൽ ചേർന്ന അവർ 1939 മുതൽ 1941 വരെ നിയമ പരിശീലനം നടത്തി.
' ഗർഭനിരോധന പ്രവർത്തനം Margaret Sanger .
1941-ൽ അവബായിയുടെ പിതാവ് ജോലി ഉപേക്ഷിച്ച് സ്വദേശത്തേക്കു മടങ്ങിപ്പോകാൻ തീരുമാനിച്ചു.
1941-ൽ കുടുംബം സിലോണിൽ നിന്ന് ഇന്ത്യയിലേക്ക് പോയി ബോംബെയിൽ സ്ഥിരതാമസമാക്കി.
അവബായി ഭാവി ഭർത്താവായ ബൂമൻജി ഖുർഷിദ് വാഡിയയെ പരിചയപ്പെടുകയും അവർ 1946 ഏപ്രിൽ 26 ന് വിവാഹിതരായി.
}}ദമ്പതികൾ ഉടൻ തന്നെ വേർപിരിഞ്ഞു, എന്നാൽ നിയമപരമായി വിവാഹമോചനം നേടിയിരുന്നില്ല.
അവ്ബായി 1952-ൽ ഗർഭിണിയായി, എന്നാൽ ഗർഭം അലസിപ്പോയതിനുശേഷം, അവർ ഒന്നിച്ചു താമസിക്കാൻ കൂടുതൽ പരിശ്രമം നടത്തിയില്ല.
മുംബൈയിൽ , അവബായി അഖിലേന്ത്യാ വനിതാ കോൺഫറൻസിൽ ചേർന്നു ഗർഭനിരോധനത്തിനുവേണ്ടി പ്രവർത്തിക്കുന്ന ഒരു ഫെമിനിസ്റ്റ് സാമൂഹിക പ്രവർത്തകയായി പ്രവർത്തിക്കാൻ തുടങ്ങി.
പിതാവിന്റെ മരണശേഷം ഒരു വലിയ ഭാഗധേയം കൈവശം വച്ചിരുന്നതുകൊണ്ട് 1949-ൽ ഫാമിലി പ്ലാനിംഗ് അസോസിയേഷൻ ഓഫ് ഇന്ത്യ (FPAI) സ്ഥാപിച്ചു.
1951-ൽ ആരംഭിച്ച പഞ്ചവത്സര  പദ്ധതിയിൽ "കുടുംബ ആസൂത്രണം" ഉൾപ്പെടുത്താൻ അവർ ശ്രമിച്ചു.
ഇന്ത്യയുടെ ആദ്യത്തെ പ്രധാനമന്ത്രിയായിരുന്ന ജവഹർലാൽ നെഹ്രു അബബായിക്ക് പൂർണ്ണ പിന്തുണ നൽകിയിരുന്നു.
1951-ൽ ഗർഭഛിദ്രം സ്വീകാര്യമായിക്കഴിഞ്ഞുവെന്നത് അദ്ദേഹത്തിന്റെ വ്യക്തിത്വത്തിന്റെ അടിസ്ഥാനത്തിലായിരുന്നു.
1952-ൽ അവബായി ഇന്ത്യൻ ഗവൺമെൻറിൻറെ സഹായത്തോടെ ഫണ്ട് കൈപ്പറ്റുകയും, സംഘടിപ്പിക്കുകയും ചെയ്തു.
ആസൂത്രണം ചെയ്ത പത്താം വാർഷികത്തോടനുബന്ധിച്ചുള്ള മൂന്നാം ഇന്റർനാഷണൽ കോൺഫറൻസ് സംഘടിപ്പിക്കുകയുണ്ടായി.
ഈ മേഖലയിൽ പ്രവർത്തിക്കുന്ന എട്ട് സംഘടനകൾക്കും ഒരുമിച്ചു കൂടി പ്രവർത്തിക്കാൻ അവസരം നൽകി.
മാർഗരറ്റ് സാങ്കർ , എലിസ് ഒട്ടേശൻ-ജെൻസെൻ തുടങ്ങിയ വനിതാവകാശ പ്രവർത്തകരാണ് സമ്മേളനത്തിൽ പങ്കെടുത്തത്.
അന്താരാഷ്ട്ര ആസൂത്രിത രക്ഷാകർതൃ ഫെഡറേഷന്റെ രൂപീകരണത്തിന് സമ്മേളനത്തിൽ പ്രതിനിധികൾ ഐകകണ്‌ഠ്യേന വോട്ട് ചെയ്തു, അത് താമസിയാതെ രൂപപ്പെട്ടു.
അവാബായ് നിരവധി സർക്കാർ കമ്മിറ്റികളിലും കമ്മീഷനുകളിലും സേവനമനുഷ്ഠിച്ചു, സമ്പന്നമായ സാമൂഹിക ജീവിതവും കരിയറും സംയോജിപ്പിച്ച് 1983 മുതൽ 1989 വരെ രണ്ട് തവണ ഐപിപിഎഫ് പ്രസിഡന്റായി സേവനമനുഷ്ഠിച്ചു.
പ്രസിഡന്റായിരുന്ന കാലത്താണ് ഐ‌പി‌പി‌എഫിന് 1985-ൽ യുഎൻ പോപ്പുലേഷൻ അവാർഡും 1987-ൽ മൂന്നാം ലോക സമ്മാനവും ലഭിച്ചത്.
1957-ൽ ബോംബെയിൽ ജസ്റ്റിസ് ഓഫ് പീസ്, 1958-ൽ ബോംബെയിലെ ജുവനൈൽ കോടതി മജിസ്‌ട്രേറ്റ് എന്നീ നിലകളിലും അവബായിയെ നിയമിച്ചു.
ഫാമിലി പ്ലാനിംഗ് അസോസിയേഷൻ ഓഫ് ഇന്ത്യയുമായി അവബായ് ബന്ധപ്പെട്ടിരുന്നു.
1949-ൽ അതിന്റെ ആരംഭം മുതൽ അവരുടെ മരണം വരെ സ്ഥാപകാംഗമായി (1949-1953), ജനറൽ സെക്രട്ടറിയായി (1953-1963), പ്രസിഡന്റായി (1963-1997) അവിടെ മുതൽ മരണം വരെ എമെറിറ്റസ് പ്രസിഡന്റ് ആയി സേവനമനുഷ്ഠിച്ചിരുന്നു.
1989 ൽ ഐ‌പി‌പി‌എഫ് പ്രസിഡന്റായി രണ്ടാം തവണയും സേവനമനുഷ്ഠിച്ച ശേഷം 2005 വരെ അതിന്റെ രക്ഷാധികാരിയായി തുടർന്നു.
വിമൻസ് ഗ്രാജുവേറ്റ് യൂണിയൻ, ഭാരതീയ വിദ്യ ഭവൻ, മഹാരാഷ്ട്ര വിമൻസ് കൗൺസിൽ എന്നിവയിലെ അജീവനാന്ത്യ അംഗമായിരുന്നു.
അഖിലേന്ത്യാ വനിതാ സമ്മേളനത്തിന്റെ വൈസ് പ്രസിഡന്റായിരുന്നു (1956-1958, 1958-1960), പോപ്പുലേഷൻ ഫൗണ്ടേഷൻ ഓഫ് ഇന്ത്യയുടെ ഗവേണിംഗ് കൗൺസിൽ അംഗം, 1956 മുതൽ ജേണൽ ഓഫ് ഫാമിലി വെൽഫെയർ ഓണററി എഡിറ്റർ ആയിരുന്നു.
അവലംബം കൂടുതൽ വായനയ്ക്ക് {{ cite book }} : | work= ignored ( help ) പുറം കണ്ണികൾ
അവയവം ഇംഗ്ലീഷ് വിലാസം https://ml.wikipedia.org/wiki/Organ_(anatomy) ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഒരു പ്രത്യേകധർമം നിർവഹിക്കുന്ന വ്യതിരിക്ത ശരീരഭാഗമാണ് അവയവം .
പരസ്പരബദ്ധമായ ഒരു പറ്റം കലകൾ (tissues) ചേർന്നതാണ് ഓരോ അവയവവും.
ഒന്നോടൊന്നു കൂടിച്ചേരാതെ വേറിട്ടുനില്ക്കുന്നത് എന്നാണ് 'അവയവ' ശബ്ദത്തിന്റെ അർഥം.
ജീവന്റെ എല്ലാ പ്രത്യേക സ്വഭാവങ്ങളും പ്രദർശിപ്പിക്കുന്ന ഏറ്റവും ചെറിയ ഘടകമാണ് കോശം .
ഒരേ ധർമമുള്ള കോശങ്ങളുടെ സമൂഹത്തെ കല എന്നു വിളിക്കുന്നു.
അവയവം എന്നത് കുറേക്കൂടി ബൃഹത്തായ ഒരു ഘടനാവിശേഷമാണ്.
നഗ്നനേത്രങ്ങളാൽ കാണാൻ കഴിയുന്ന ഇത് രണ്ടോ അതിലധികമോ കലകൾ ചേർന്നുണ്ടാകുന്നു.
ഒരു ശരീരധർമം നിർവഹിക്കാൻ സഹകരിച്ചു പ്രവർത്തിക്കുന്ന ഒരുകൂട്ടം അവയവങ്ങളാണ് അവയവവ്യൂഹം എന്ന പേരിലറിയപ്പെടുന്നത്.
ഉദാഹരണത്തിന് അന്നനാളി , ആമാശയം , കരൾ തുടങ്ങിയ അവയവങ്ങൾ ചേർന്നു ദഹനേന്ദ്രിയവ്യൂഹം രൂപംകൊള്ളുന്നു.
രക്തപര്യയനവ്യൂഹത്തിലെ അവയവങ്ങളാണ് ഹൃദയം , ധമനികൾ, സിരകൾ, കാപ്പിലറികൾ എന്നിവ.
ഇല, തണ്ട്, വേര് എന്നിവ സസ്യങ്ങളുടെ വളർച്ചയ്ക്കാവശ്യമായ ശരീരഭാഗങ്ങളാണ്; പുഷ്പങ്ങൾ പ്രജനനാവയവങ്ങളും.
പരിണാമം
അവയവങ്ങൾ, വിശേഷിച്ചും മൃഗങ്ങളിൽ, ഘടനയുടെ കാര്യത്തിൽ വൈവിധ്യം നിറഞ്ഞവയാണ്.
തലമുറകളിലൂടെ ആവർത്തിക്കപ്പെട്ട പ്രകൃതിനിർധാരണത്തിന്റെ (natural selection) ഫലമാണിത്.
അവയവങ്ങൾ കുറവും ലളിതവുമായിരിക്കുമ്പോൾ ഒരേ അവയവത്തിനു പല ധർമങ്ങളുണ്ടായിരിക്കുക സ്വാഭാവികമാണ്.
എന്നാൽ സാധാരണഗതിയിൽ ഓരോ പ്രത്യേകധർമത്തിനും പ്രത്യേകാവയവങ്ങളോ അവയവഭാഗങ്ങളോ ഉള്ളതായാണ് കണ്ടുവരുന്നത്.
പരിണാമചരിത്രത്തിൽ ഏറ്റവും മുകളിലത്തെ പടിയിൽ എത്തിനില്ക്കുന്ന മനുഷ്യനെ സംബന്ധിച്ചിടത്തോളം ഇതു വളരെ ശരിയായിരിക്കുന്നു.
ദഹനേന്ദ്രിയത്തിന്റെ ഏറ്റവും ലളിതമായ രൂപമാണ് അമീബയിലും മറ്റു പ്രോട്ടോസോവ(Protozoa)കളിലും കാണുന്നത്.
സ്പോഞ്ചുകളിലും (Sponges) മണ്ണിരകളിലും ഇതു കുറേക്കൂടി പുരോഗമിച്ചിരിക്കുന്നു.
പരിണാമഫലമായി ഉയർന്ന ജന്തുക്കളിലും മനുഷ്യനിലും വിവിധഭാഗങ്ങളുള്ള ഭിന്നാവയവങ്ങൾ ചേർന്നാണ് ദഹനേന്ദ്രിയവ്യൂഹം രൂപംകൊണ്ടിരിക്കുന്നത്.
ശരീരത്തിൽ അവയവങ്ങളുടെ സ്ഥാനം അവയുടെ ധർമത്തിന് ഏറ്റവും അനുയോജ്യമായവിധത്തിലായിരിക്കും.
അവയവങ്ങളുടെ ആകൃതി, ഘടന, രൂപം എന്നിവ നിർണയിക്കുന്നതും പ്രധാനമായി അവയുടെ ധർമംതന്നെ.
അണ്ഡവിഭജനാരംഭത്തോടെ പ്രാവർത്തികമാകുന്ന പല യാന്ത്രികതത്ത്വങ്ങളും തുടർച്ചയായ പ്രകൃതിനിർധാരണത്തിലൂടെ ജീവജാലങ്ങളുടെ സമമിതിയെയും ക്രമീകരണത്തെയും നിയന്ത്രിച്ചുവരുന്നു.
സമമിതി രണ്ടുതരമുണ്ട്: സസ്യങ്ങളിലും താഴ്ന്നതരം ജീവികളിലും കാണപ്പെടുന്ന ആരീയസമമിതിയും (radial or axial symmetry), ആർത്രോപ്പോഡുകളിലും കശേരുകികളിലും (Vertebrates) കാണപ്പെടുന്ന ദ്വിപാർശ്വസമമിതിയും (bilateral symmetry).
എന്നാൽ ബാഹ്യമായി കാണുന്ന ദ്വിപാർശ്വസമമിതി പലപ്പോഴും ആന്തരികാവയവങ്ങളെ ബാധിക്കാറില്ല.
ചില പ്രോട്ടോസോവകളിൽ ഗോളാകാര (spherical) സമമിതിയും കാണുന്നുണ്ട്.
ധർമങ്ങൾ
ഒരു അവയവത്തിന്റെ രൂപവത്കരണത്തിനു സഹായിക്കുന്ന ഓരോ കലയ്ക്കും പ്രത്യേക സ്ഥാനവും ധർമവും ഉണ്ടായിരിക്കും.
ഒരു പ്രത്യേക കലയ്ക്കായിരിക്കും ആ അവയവത്തിന്റെ പരമമായ ധർമത്തിന്റെ ചുമതല.
മറ്റു കലകൾ അതിന്റെ  സഹായകഘടകങ്ങളായിരിക്കും.
ദഹനേന്ദ്രിയവ്യൂഹം പരിശോധിച്ചാൽ ദഹനവും അവശോഷണവും പോഷകകോശങ്ങൾ (nutritive cells) നിർവഹിക്കുന്നതായി കാണാം.
ആഹാരത്തെ മുന്നോട്ടു നയിക്കുന്ന മാംസപേശികൾ, ദഹനത്തിനുശേഷം പോഷകവസ്തുക്കൾ വലിച്ചെടുത്ത് ശരീരത്തിന്റെ വിവിധ ഭാഗങ്ങളിലെത്തിക്കുന്ന രക്തക്കുഴലുകൾ, പലതരം കോശങ്ങളുടെ പ്രവർത്തനം ഏകോപിപ്പിക്കുന്ന നാഡീകല, നാനാതരം കോശങ്ങളെ ചേർത്തു നിർത്തുന്ന സംയോജകകല (connective tissue) ഇവയൊക്കെ സഹായഘടകങ്ങളാണ്.
മറ്റൊരു അവയവമായ കണ്ണിൽ നാഡികളുടെ ഒരു മിശ്രപാളിയായ (complex layer of nerve elements) ദൃഷ്ടിപടലം (retina) ആണ് പ്രധാനഭാഗം.
പ്രകാശരശ്മികൾ ദൃഷ്ടിപടലത്തിൽ പതിച്ച് നാഡികളെ (nerves) ഉത്തേജിപ്പിക്കുന്നു.
നാഡീ-ആവേഗങ്ങൾ (nerve impulses) തലച്ചോറിലെത്തിക്കുന്ന നാഡീതന്തുക്കൾ (nerve fibres), പ്രകാശരശ്മികളെ ദൃഷ്ടിപടലത്തിലേക്കു കേന്ദ്രീകരിക്കുന്ന സുതാര്യകാചം (lens), കണ്ണിനെ പരിരക്ഷിക്കുകയും വിവിധ കലകളെ ഒന്നിച്ചു ചേർക്കുകയും ചെയ്യുന്ന സംയോജകകല, കണ്ണിന്റെ ചലനം സാധ്യമാക്കുന്നതും കണ്ണിലേക്കു വീഴുന്ന പ്രകാശരശ്മികളുടെ അളവ് നിയന്ത്രിക്കുന്നതുമായ മാംസപേശികൾ, രക്തക്കുഴലുകൾ എന്നിവയാണ് കണ്ണിന്റെ പ്രവർത്തനത്തെ സഹായിക്കുന്ന മറ്റു ഘടകങ്ങൾ.
വിവിധതരം അവയവങ്ങൾ.
വിഭിന്ന സാഹചര്യങ്ങളിൽ ജീവിക്കുന്ന വ്യത്യസ്തസ്വഭാവികളായ ജന്തുക്കളുടെ അവയവങ്ങൾക്കു വൈവിധ്യമുണ്ടായിരിക്കും.
ഉദാഹരണത്തിന് ജലജീവികളുടെ ചലനാവയവങ്ങൾ പത്രങ്ങളായിരിക്കുമ്പോൾ(fin), പക്ഷികളിൽ അതേ അവയവം ചിറകുകളായും(wing) കരയിൽ ജീവിക്കുന്നവയിൽ കാലുകളും കൈകളുമായും രൂപാന്തരപ്പെട്ടിരിക്കുന്നു.
കശേരുകികളുടെ പാർശ്വാംഗങ്ങൾ (lateral appendages) ഓടുക, ചാടുക, നീന്തുക, പറക്കുക, പിടിച്ചു തൂങ്ങുക തുടങ്ങിയ കൃത്യങ്ങൾക്ക് അനുയോജ്യമായ വിധത്തിൽ രൂപഭേദം പ്രാപിക്കുന്നതിനു തെളിവാണ് ഇത്.
മനുഷ്യന്റെ കൈ, പക്ഷികളുടെ ചിറക്, കുതിരയുടെ മുൻകാലുകൾ, തിമിംഗിലത്തിന്റെ ഫ്ളിപ്പറുകൾ (flippers) എന്നിവ വ്യത്യസ്തമാണെന്നു തോന്നാമെങ്കിലും ഇവയുടെ എല്ലുകൾ, സിരകൾ, മാംസപേശികൾ, നാഡികൾ എന്നിവ സൂക്ഷ്മമായി പഠിക്കുമ്പോൾ ഇവയുടെ ഘടനാസാമ്യം ബോധ്യമാകും.
ഈ സാമ്യം പൊതുവായ ഒന്നിൽനിന്നു രൂപമെടുക്കുന്നതുകൊണ്ടുള്ളതാകാം.
പലപ്പോഴും ഇവയുടെ ധർമവും ഒരേതരത്തിലാകുന്നു (ഉദാ. നായ്, തവള, പല്ലി ഇവയുടെ മുൻകാലുകൾ).
മനുഷ്യന്റെ കൈ, പക്ഷിയുടെ ചിറക്, മാനിന്റെ മുൻകാലുകൾ എന്നിവ ഒരേ സമയത്ത് വ്യത്യസ്തരീതിയിലുള്ള കൃത്യങ്ങൾ നിർവഹിക്കുന്നു.
സസ്യങ്ങളിലും ഈ സ്ഥിതിവിശേഷം കാണാം.
വരണ്ട ഭൂമിയിൽ വളരുന്ന ചെടികളിലെ മുള്ളുകൾ സാധാരണ ചെടികളിൽ കാണുന്ന ഇലകൾക്കോ ശാഖകൾക്കോ പകരമുള്ളവയാകാം.
ഡാൻഡെലിയോൺ (Dandelion) പൂവും പൈൻ മരത്തിന്റെ കോണും ഉദ്ഭവപരമായി ഒന്നുതന്നെ (homologous structure).
അവശോഷാവയവങ്ങൾ
അപ്പെൻഡിക്സ് (Vermiform appendix), സീക്കം (Caecum) തുടങ്ങിയ അവയവങ്ങൾ മനുഷ്യനിൽ വളരെ ചെറുതായും ഉപയോഗശൂന്യമായും ആണ് കാണപ്പെടുന്നത്.
മുയൽ തുടങ്ങിയ ചില ജന്തുക്കളിൽ ഇവ വളരെ വികസിച്ച അവസ്ഥയിലും ദഹനേന്ദ്രിയവ്യൂഹത്തിലെ പ്രവർത്തനക്ഷമമായ ഒരു ഭാഗമായും കാണാം.
നിമേഷകപടലം (nictitating membrane) അഥവാ മൂന്നാമത്തെ കൺപോള മനുഷ്യനിൽ കാണപ്പെടുന്നില്ല.
പക്ഷേ പക്ഷികൾ, ഇഴജന്തുക്കൾ, ഉഭയജീവികൾ (Amphibians) എന്നിവയിൽ ഇതു കൂടുതൽ വികസിച്ചിരിക്കുന്നു.
ചെവികളും വാലുകളും ചലിപ്പിക്കുന്നതിനുള്ള മാംസപേശികൾ പല കശേരുകികളിലും നന്നായി പ്രവർത്തിക്കുന്നുവെങ്കിലും മനുഷ്യനിൽ പ്രായേണ പ്രവർത്തനശൂന്യമാണ്.
മുൻതലമുറക്കാരിൽ ഉണ്ടായിരുന്നതും ഉപയോഗരാഹിത്യം മൂലം ശോഷിച്ചുപോയതുമായ ഈ അവയവങ്ങൾ പാരമ്പര്യസിദ്ധിമൂലമാണ് കാണാനിടയാകുന്നത്.
മനുഷ്യനിൽ കാണുന്ന 150-ഓളം 'അവശോഷാവയവങ്ങൾ' (vestigial organs) പരിണാമസിദ്ധാന്തത്തിനു തെളിവായി നിലനില്ക്കുന്നു.
ഭ്രൂണത്തിലും ഇപ്രകാരമുള്ള അവശോഷാവയവങ്ങൾ കാണാം.
ഉരുളക്കിഴങ്ങിന്റെ 'കണ്ണി'ന് അടുത്തുകാണുന്ന സൂക്ഷ്മമായ ഇലകൾ, കള്ളിച്ചെടിയുടെ മുള്ളുകൾ എന്നിവ സസ്യങ്ങളിലെ അവശോഷാവയവങ്ങൾക്ക് ഉദാഹരണങ്ങളാണ്.
ഒരേതരത്തിൽ ഉദ്ഭവിച്ച അവയവങ്ങളിൽ കാണുന്ന ഉപരിപ്ളവമായ വ്യത്യാസങ്ങളും അവയുടെ ധർമങ്ങളിലുള്ള വ്യത്യാസങ്ങളും ജൈവപരിണാമത്തെയാണ് സൂചിപ്പിക്കുന്നത്.
അവയവവ്യൂഹങ്ങൾ.
മനുഷ്യനിൽ പ്രധാനമായി എട്ട് അവയവവ്യൂഹങ്ങളാണ് പ്രവർത്തിക്കുന്നത്.
അസ്ഥിവ്യൂഹം, പേശീവ്യൂഹം എന്നിവ ശരീരത്തിനു താങ്ങും സംരക്ഷണവും ചലനക്ഷമതയും നല്കുന്നു; ദഹനേന്ദ്രിയവ്യൂഹം കഴിക്കുന്ന ഭക്ഷണത്തിലെ പോഷകപദാർഥങ്ങളെ ശരീരത്തിലേക്ക് അവശോഷണം ചെയ്യത്തക്കവണ്ണം രൂപാന്തരപ്പെടുത്തുന്നതിനും രക്തചംക്രമണവ്യൂഹം ഓക്സിജൻ, പോഷകസാധനങ്ങൾ എന്നിവയുടെ സംവഹനത്തിനും വിസർജ്യവസ്തുക്കളുടെ നിഷ്കാസനത്തിനും സഹായിക്കുന്നു.
ശ്വസനേന്ദ്രിയവ്യൂഹം ശ്വാസകോശങ്ങൾക്കകത്തുവെച്ച് വാതകങ്ങളുടെ പരസ്പരമാറ്റം നടക്കുന്നതിനും ശബ്ദം പുറപ്പെടുവിക്കുന്നതിനും സഹായിക്കുന്നു.
വിസർജനേന്ദ്രിയവ്യൂഹം ശാരീരികപ്രവർത്തനങ്ങളുടെ ഫലമായുണ്ടാകുന്ന വിസർജ്യപദാർഥങ്ങൾ പുറംതള്ളുവാൻ ഉപകരിക്കുന്നു.
പ്രജനനവ്യൂഹം വംശവർധനവിനു കാരണമാകുന്നു; നാഡീവ്യൂഹം, അന്തഃസ്രാവിവ്യൂഹം എന്നിവ എല്ലാ വ്യൂഹങ്ങളുടെയും പരസ്പരസഹകരണത്തിനു സഹായിക്കുന്നു.
അപ്രധാനാവയവങ്ങൾ.
സവിശേഷവും എന്നാൽ പരിമിതവുമായ ധർമങ്ങളുള്ള ചില 'അപ്രധാനാവയവ'ങ്ങളും (lesser organs) ശരീരത്തിൽ കാണപ്പെടുന്നു.
ഇവയെ സംബന്ധിച്ച പ്രധാന കണ്ടുപിടിത്തങ്ങൾ നടത്തിയവരുടെ പേരുകളുമായി ബന്ധപ്പെട്ടാണ് ഇവ അറിയപ്പെടുന്നത്.
ജേക്കബ്സൺ അവയവം (Jacobson's Organ); മനുഷ്യനിൽ അപുഷ്ടമായി കാണപ്പെടുന്നതെങ്കിലും നാല്ക്കാലികളിൽ വളരെയധികം വികാസം പ്രാപിച്ചിട്ടുള്ള ഒരു ഘ്രാണേന്ദ്രിയം (organ of smell); കോർട്ടി അവയവം (Organ of Corti); ചെവിയിലെ കോക്ളിയാർ നാള(cochlear duct)ത്തിൽ കാണപ്പെടുന്നതും ശബ്ദഗ്രഹണസംബന്ധിയുമായ ഒരു അവയവം. 'സ്പൈറൽ അവയവം' എന്നും ഇതിനു പേരുണ്ട്); ഗോൾഗി അവയവം (Organ of Golgi); സ്നായു (tendon) വിനടുത്ത് പേശിയുടെ ഉപരിഭാഗത്തായി കാണപ്പെടുന്ന ഒരു അഗ്രാവയവം) തുടങ്ങിയവ അപ്രധാനാവയവങ്ങൾക്ക് ഉദാഹരണങ്ങളാണ്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അവയവം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവിൽപ്പുല്ല് ഇംഗ്ലീഷ് വിലാസം https://ml.wikipedia.org/wiki/Eragrostis_unioloides
മിക്കയിടത്തും കാണപ്പെടുന്ന പടർന്നുവളരുന്ന ഒരു പുൽച്ചെടിയാണ് അവിൽപ്പുല്ല് അഥവാ കരയാംപുല്ല് .
( ശാസ്ത്രീയനാമം : Eragrostis unioloides ) .
ഏകവർഷിയായും ചിലപ്പോൾ ബഹുവർഷിയായും കാണുന്നു.
ഏതുതരം കാലാവസ്ഥയേയും അതിജീവിക്കുന്ന അവിൽപ്പുല്ല് അധിനിവേശസ്വഭാവമുണ്ട് .
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Eragrostis unioloides at Wikimedia Commons Eragrostis unioloides എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
അവെഞ്ചേഴ്സ്: ഇൻഫിനിറ്റി വാർ ഇംഗ്ലീഷ് വിലാസം https://ml.wikipedia.org/wiki/Avengers:_Infinity_War
മാർവൽ കോമിക്സിനെ ആസ്പദമാക്കിയുള്ള ഒരു അമേരിക്കൻ സൂപ്പർഹീറോ ഫിലീമാണ് അവേഞ്ചേഴ്‌സ്: ഇൻഫിനിറ്റി വാർ .
മാർവൽ സ്റ്റുഡിയോ നിർമ്മിക്കുന്ന ഈ സിനിമ വിതരണംചെയ്യുന്നത് വാൾട്ട് ഡിസ്നി സ്റ്റുഡിയോ മോഷൻ പിക്ചേഴ്സാണ്.
2012 ലെ 'ദ അവേഞ്ചേഴ്‌സ്', 2015 ലെ 'അവേഞ്ചേഴ്‌സ് ; ഏജ് ഓഫ് അൽട്രോൺ' എന്നീ സിനിമകളുടെ തുടർച്ചയാണ് അവേഞ്ചേഴ്‌സ് : ഇൻഫിനിറ്റി വാർ.
റൂസ്സോ സഹോദരന്മാർ ( Anthony , Joe Russo ) സംവിധാനം ചെയ്യുന്ന ഈ സിനിമ എഴുതിയിരിക്കുന്നത് ക്രിസ്റ്റഫർ മാർക്കസും സ്റ്റീഫൻ മക്ഫീലിയുമാണ്.
സിനിമയുടെ തുടർച്ചയായ അവഞ്ചേഴ്സ്: എൻഡ് ഗെയിം 2019 മേയ് 3-ന് പുറത്തിറങ്ങി.
'അവേഞ്ചേഴ്‌സ്: ഇൻഫിനിറ്റി വാർ - പാർട്ട് 1' എന്ന പേരിൽ 2014 ലാണ് ഈ സിനിമ പ്രഖ്യാപിച്ചിരുന്നതെങ്കിലും ഈ പേര് പിന്നീട് മാറ്റുകയാണുണ്ടായത്.
300-400 ദശലക്ഷം ഡോളറാണ് ഈ സിനിമയുടെ ബഡ്ജറ്റായി കണക്കാക്കുന്നത്.
ഇതുവരെ നിർമ്മിച്ച ഏറ്റവും ചെലവേറിയ ചിത്രങ്ങളിൽ രണ്ടാം സ്ഥാനമാണ് ഈ ചിത്രത്തിനുള്ളത്.
2018 ഏപ്രിൽ 23-ന് ലോസ് ആഞ്ചലസിൽ ആണ് ഈ സിനിമ ആദ്യമായി പ്രദര്ശനമാരംഭിച്ചത്.
2017 ജനുവരി 23 -ന് സിനിമയുടെ പ്രിൻസിപ്പൽ ഫോട്ടോഗ്രാഫി ആരംഭിച്ചു.
ജോർജിയ , സ്കോട്ട്‌ലൻഡ് , ഡർഹാം, അറ്റ്ലാന്റ എന്നിവിടങ്ങളാണ് ഈ സിനിമ ചിത്രീകരിച്ചിരിക്കുന്നത്.
ഇൻഡസ്ട്രിയൽ ലൈറ്റ് മാജിക്, ഫ്രാംസ്റ്റോർ, മെത്തേഡ് സ്റ്റുഡിയോ, വെറ്റ ഡിജിറ്റൽ, ഡബിൾ നെഗറ്റീവ്, സിൻസിട്, ഡിജിറ്റൽ ഡൊമെയ്ൻ, റൈസ്, ലോല വിഎക്സ്എക്സ്, പെർസെപ്ഷൻ എന്നിവർ ചേർന്നാണ് ഈ സിനിമക്കായി വിഷ്വൽ ഇഫക്റ്റുകൾ ഉണ്ടാക്കിയത്.
അമേരിക്കൻ കമ്പോസറായ അലൻ സിൽവെസ്റ്റ്രിയാണ് ഈ സിനിമയുടെ മ്യൂസിക് കമ്പോസ് ചെയ്തിരിക്കുന്നത്.
ഹോളിവുഡ് റെക്കോർഡ്സും മാർവൽ മ്യൂസിക്കും ചേർന്ന സിനിമയുടെ സൗണ്ട്ട്രാക്ക് 2018  ഏപ്രിൽ 27-ന് പുറത്തിറക്കിയിരുന്നു.
അഭിനേതാക്കൾ റോബർട്ട് ഡൗണി ജൂനിയർ - ടോണി സ്റ്റാർക്ക് / അയൺ മാൻ ക്രിസ്റ്റഫർ ഹെംസ്വർത്ത് - തോർ മാർക്ക് റഫലോ - ബ്രൂസ് ബാനർ / ഹൾക് ക്രിസ് ഇവാൻസ് - സ്റ്റീവ് റോജേഴ്സ് / ക്യാപ്റ്റൻ അമേരിക്ക സ്കാർലെറ്റ് ജൊഹാൻസൻ - നതാഷ റൊമാണോവ്‌ / ബ്ലാക്ക് വിഡോ ബെനഡിക്ട് കുംബർബാച്ച് - സ്റ്റീഫൻ സ്ട്രെയ്ന്ജ് ഡോൺ ചീഡിൽ - ജെയിംസ് "റോഡി" റോഡസ് / വാർ മെഷിൻ ടോം ഹോളണ്ട് - പീറ്റർ പാർക്കർ / സ്പൈഡർ മാൻ ചാഡ്വിക്ക് ബോസ്മാൻ - ടി ച്ചാല / ബ്ലാക്ക് പന്തെർ പോൾ ബെറ്റനി - വിശൻ എലിസബത്ത് ഓൾസെൻ -  വാൻഡ മാക്സിമോഫ്/സ്കാർലറ്റ് വിച്ച് ആന്റണി മാക്കി - സാം വിൽസൺ / ഫാൽക്കൺ ടോം ഹിഡിൽസ്റ്റൺ - ലോക്കി ഇഡ്രിസ് എൽബ - ഹേംദാൽ പീറ്റർ ഡിൻക്ലേജ് - ഐട്രി വിൻ ഡീസൽ - ഗ്രൂട്ട്‌ ബ്രാഡ്‌ലി കൂപ്പർ - റോക്കറ്റ് ജോഷ് ബ്രോലിൻ - താനോസ് സെബാസ്റ്റ്യൻ സ്റ്റാൻ -ബക്കി ബാൺസ് /വിന്റർ സോൾജിയർ ആന്റണി മാക്കി -സാം വിൽ‌സൺ /ഫാൽക്കൺ ക്രിസ് പ്രാറ്റ് - പീറ്റർ ക്വിൽ /സ്റ്റാർ ലോർഡ് ബ്രാഡ്‌ലി കൂപ്പർ - റോക്കറ്റ് ഡേവ് ബാറ്റിസ്റ്റ -ഡ്രാക്‌സ് ദി ഡിസ്ട്രോയെർ ബോക്സ് ഓഫീസ്
2018 ഓഗസ്റ്റ് 13 വരെ, അവേഞ്ചേഴ്‌സ്: ഇൻഫിനിറ്റി വാർ അമേരിക്ക, കാനഡ എന്നിവിടങ്ങളിൽ നിന്നും 762.4 ദശലക്ഷം ഡോളറും , മറ്റ് പ്രദേശങ്ങളിൽ നിന്ന് 1,472.3 ദശലക്ഷം ഡോളറും നേടിയിട്ടുണ്ട്, ലോകവ്യാപകമായി മൊത്തം 2.234 ശതകോടി  ഡോളറാണ് ഇപ്പോൾ ഈ സിനിമ നേടിയിട്ടുള്ളത്.
ലോകസിനിമ ചരിത്രത്തിൽ രണ്ട് ശതകോടി ഡോളർ കടന്ന നാലാമത്തെ ചിത്രമാണ് ഇൻഫിനിറ്റി വാർ.
അമേരിക്കയിലും ക്യാനഡയിലുമായി ആദ്യ ദിവസംതന്നെ 106.7 ദശലക്ഷം നേടിയ ഇൻഫിനിറ്റി വാർ, ഓപ്പണിങ് ഡേയ് കളക്ഷൻസിൽ രണ്ടാം സ്ഥാനം കാരസ്ഥാമാക്കി.
അമേരിക്കയിലും കാനഡയിലും ആദ്യത്തെ വാരാന്ത്യത്തിൽ 257.9 ദശലക്ഷം ഡോളർ നേടി റെക്കോർഡ് സൃഷ്‌ടിച്ച ചിത്രം സ്റ്റാർ വാർസ് : ദി ഫോഴ്സ് അവെകെൻസ് എന്ന ചിത്രത്തിന്റെ ഏറ്റവും വലിയ ഓപ്പണിങ് വാരാന്ത്യം എന്ന റെക്കോർഡ് മറികടന്നു.
ആദ്യ വാരാന്ത്യത്തിൽ 641.5 ദശലക്ഷം ഡോളർ നേടിയ ചലച്ചിത്രം ഈ വിഭാഗത്തിൽ ഫെറ്റ് ഓഫ് ദി ഫ്യൂരിയസ് എന്ന ചിത്രത്തിൽനിന്നും ചരിത്രത്തിലെ ഏറ്റവും വലിയ ലോക ഓപ്പണിങ് വാരാന്ത്യത്തിന്റെ റെക്കോർഡ് കരസ്ഥമാക്കി.
ദക്ഷിണ കൊറിയ ($ 6.5 ദശലക്ഷം), ഫിലിപ്പീൻസ് (4.8 ദശലക്ഷം ഡോളർ), ഫിലിപ്പീൻസ് (2.7 ദശലക്ഷം ഡോളർ), തായ്ലാന്റ് (1.8 മില്യൻ ഡോളർ), ഇന്തോനേഷ്യ (1.8 മില്യൻ ഡോളർ), മലേഷ്യ (1.5 ദശലക്ഷം ഡോളർ), ഹോങ്കോങ് വിയറ്റ്നാം (1.3 ദശലക്ഷം ഡോളർ), മധ്യ അമേരിക്ക, ചിലി, പെറു, ബൊളീവിയ, യു.എ.ഇ.
എന്നിവിടെങ്ങളിൽ ആദ്യ ദിവസം തന്നെ കൂടുതൽ പണം നേടിയ സിനിമകളിൽ അവേഞ്ചേഴ്‌സ്: ഇൻഫിനിറ്റി വാറിന് ഒന്നാം സ്ഥാനം നേടാൻ കഴിഞ്ഞു.
ലോകസിനിമാ ചരിത്രത്തിൽ ഏറ്റവും വേഗം 1 ശതകോടി ഡോളർ എത്തിയതിന്റെ ലോകറെക്കോർഡും (11 ദിവസം )ഇൻഫിനിറ്റി വാർ സ്റ്റാർ വാർസ് : ദി ഫോഴ്സ് അവെകെൻസിൽനിന്നു സ്വന്തമാക്കി (12 ദിവസം) ചരിത്രത്തിൽ ഏറ്റവും വേഗം 1.5 ശതകോടി ഡോളറിൽ എത്തിയ ചിത്രമെന്ന ലോകറെക്കോർഡും ഇൻഫിനിറ്റി വാർ (18 ദിവസം) സ്റ്റാർ വാർസ് : ദി ഫോഴ്സ് അവെകെൻസ് (19 ദിവസം) എന്ന ചിത്രത്തിൽ നിന്നും സ്വന്തമാക്കി.
ചരിത്രത്തിൽ ഏറ്റവും വേഗം 2 ശതകോടി ഡോളർ എത്തിയതിന്റെ ലോകറെക്കോർഡ് ഇൻഫിനിറ്റി വാർ (36 ദിവസം) അവതാർ (47 ദിവസം) എന്ന ചിത്രത്തിൽ നിന്നും സ്വന്തമാക്കി.
ലോകസിനിമ ചരിത്രത്തിലെ രണ്ടാമത് ഏറ്റവും കൂടുതൽ പണം നേടിയ ചിത്രമാണ് ഇൻഫിനിറ്റി വാർ.
അവതാർ മാത്രമാണ് അവേഞ്ചേഴ്‌സ്: ഇൻഫിനിറ്റി വാറിന് മുന്നിലുള്ളത്.
അമേരിക്കൻ സിനിമചരിത്രത്തിലെ രണ്ടാമത് ഏറ്റവും കൂടുതൽ പണം നേടിയ ചിത്രമാണ് അവേഞ്ചേഴ്‌സ്: ഇൻഫിനിറ്റി വാർ.
മറ്റെല്ലാ ലോകരാജ്യങ്ങളിൽ നിന്നും പണം നേടിയതിൽ ചരിത്രത്തിൽ മൂന്നാം സ്ഥാനമാണ് ഇൻഫിനിറ്റി വാറിനുള്ളത്.
ലോകമൊട്ടാകെ 2 ശതകോടി ഡോളറിനു മുകളിൽ നേടിയ ചിത്രത്തെ ലോകസിനിമാചരിത്രത്തിലെ ഏറ്റവും വലിയ നാഴികക്കല്ലുകിലൊന്നായാണ് കണക്കാക്കുന്നത്.
2018ലെ ഏറ്റവും കൂടുതൽ പണം നേടിയ ഈ ചിത്രം മാർവെൽ സിനിമാറ്റിക് യൂണിവേഴ്സിലെ ഏറ്റവും അധികം പണമുണ്ടാക്കിയ ചിത്രമാണ്.
സൂപ്പർഹീറോ സിനിമ ചരിത്രത്തിലെ ഏറ്റവും കൂടുതൽ പണമുണ്ടാക്കിയ ചിത്രമാണ് ഇൻഫിനിറ്റി വാർ.
ജുറാസിക് വേൾഡ് എന്ന ചിത്രത്തെ മറികടന്ന ഇൻഫിനിറ്റി വാർ ലോകസിനിമ ചരിത്രത്തിലെ ഏറ്റവും കൂടുതൽ പണം നേടിയ വേനൽക്കാല ചിത്രമാണ്.
മെയ്‌ 2018ൽ പുറത്തിറങ്ങി രണ്ടാഴ്ച കഴിഞ്ഞപ്പോഴേക്കും ചിത്രം ലാഭം കൊയ്തു തുടങ്ങിയെന്നാണ് ഡെഡ്ലൈൻ ഹോളിവുഡ് അറിയിച്ചത്.
800 ദശലക്ഷം ഡോളറിനു (5700 കോടി രൂപ) മുകളിൽ ലാഭം നേടാൻ ഇൻഫിനിറ്റി വാറിന് സാധിച്ചു.
അവേഞ്ചേഴ്‌സ്: ഇൻഫിനിറ്റി വാർ $175-$200 ദശലക്ഷം ഡോളർ നേടുമെന്ന് ഡെഡ്ലൈൻ ഹോളിവുഡ് പ്രവചിച്ചിരുന്നു.
ചിത്രം $215-$235 ദശലക്ഷം ഡോളർ വരെ നേടുമെന്ന് ബോക്സ്‌ ഓഫീസ് പ്രൊ പ്രവചിച്ചു.
$220 ദശലക്ഷം പ്രവചനം ശരി വയ്ക്കുന്ന തരത്തിൽ ചരിത്രത്തിലെ നാലാമത്തെ ഏറ്റവും വലിയ വ്യാഴാഴ്ച -$39 ദശലക്ഷം ഡോളർ നേടാൻ ഇൻഫിനിറ്റി വാറിന് സാധിച്ചു.
എന്നാൽ, അപ്രതീക്ഷിതമായി ചരിത്രത്തിലെ ഏറ്റവും വലിയ വെള്ളിയാഴ്ച സ്റ്റാർ വാർസ്ന്നും: ദി ഫോഴ്സ് അവെകെൻസിൽ നിന്നും ചിത്രം തിരിച്ചുപിടിച്ചു.
വളരെ വലിയ ശനിയാഴ്ചയോടെ ജുറാസിക് വർൾഡിൽനിന്നും ഏറ്റവും വലിയ ശനിയാഴ്ച റെക്കോർഡ് നേടിയ ചിത്രം സ്റ്റാർ വാർസ്നി: ദി ഫോഴ്സ് അവെകെൻസിൽനിന്നും ഏറ്റവും വലിയ ഞായറാഴ്ചയും നേടി ചരിത്രത്തിലെ ഏറ്റവും വലിയ ഓപ്പണിങ്ങും കരസ്ഥമാക്കി.
വ്യാഴാഴ്ച നാലാം സ്ഥാനം 'മാത്രം' നേടിയ ചിത്രം ഏറ്റവും വലിയ വെള്ളിയാഴ്ച, ശനിയാഴ്ച, ഞായറാഴ്ച എന്നീ റെക്കോർഡുകൾ നേടിയതിനെ 'നാടകീയം, അവിശ്വസനീയം' എന്നൊക്കെയാണ് വിദഗ്ദ്ധർ വിശേപ്പിച്ചത്.
റൊട്ടേൻ ടോമാറ്റോസ് 7.5/10, മെറ്റാക്രിട്ടിക് 68/100, റോളിങ്ങ് സ്റ്റോൺ 3/4 എന്നിങ്ങനെ റേറ്റിംഗ് നൽകി.
കോമൺ സെൻസ് മീഡിയ 5/5 ഉം ഈ സിനിമക്ക് നൽകി.
ഇങ്ങനെ വ്യത്യസ്‌ത നിരൂപകരിൽ നിന്നും നല്ല പ്രതികരണമാണ് ഇൻഫിനിറ്റി വാർ കരസ്ഥമാക്കുന്നത്.
റൂസ്സോ സഹോദരന്മാരൊടോപ്പം മാർക്കസും മക്ഫീലിയുംചേർന്ന് സിനിമയുടെ രണ്ടാം പതിപ്പ് 2019, April 26-ന് പുറത്തിറക്കാനാണ് നിശ്ചയിച്ചിരിക്കുന്നത്.
അവലംബം പുറം കണ്ണികൾ ഔദ്യോഗിക വെബ്‌സൈറ്റ് അവെഞ്ചേഴ്സ്: ഇൻഫിനിറ്റി വാർ ഇന്റർനെറ്റ് മൂവി ഡാറ്റാബേസിൽ Avengers: Infinity War ഓൾമുവീയിൽ Avengers: Infinity War at TV.com
അവുകന ബുദ്ധപ്രതിമ